Bernaldo

Bernaldo é un nome propio masculino galego. Esta forma escrita tamén é común co portugués e co asturiano. A súa orixe é o xermánico *bera(n) ‘oso’, *baira ‘xabarín’ ou beran ‘traer, levar’. A segunda parte é hardus ‘forte, duro’. En galego tamén ten as variantes Bernal ou Bernardo.

En xaneiro de 2023 non había persoas rexistradas coa variante Bernaldo, mais si como Bernal, con 16 persoas rexistradas e unha media de idade de 25,8 anos.Nome Bernal na Web do Instituto Galego de Estatística A variante Bernardo contaba con 946 persoas con ese nome e unha media de idade de 58,4 anos.Nome Bernardo na Web do Instituto Galego de Estatística

 Historia do seu uso 
O nome chegou ao galego polos francos, e ten presenza nos textos galegos no século XI. Persoas ilustres que teñen este nome foron Bernaldo de Claraval (1090-1153) frade borgoñón considerado o segundo fundador da orde do Císter, e Bernal de Bonaval, un segrel compostelán do século XIII.

 Hipocorísticos 
O nome ten os seguintes hipocorísticos en galego: Nardo, Narducho, Nucho, Naro.

 Bernaldo noutras linguas 
 Alemán: Bernold / Bernard / Bernald / Bernhard
 Aragonés: BernatEDACAR Nº 9 - Antroponimia Aragonesa. Nombres de persona en aragonés. Comisión d'Onomastica de l'Academia de l'Aragonés. ISSN: 1988-8139. Marzo de 2014. 
 Asturiano: Bernaldo
 Bretón: Bernez
 Castelán: Bernardo	/ Bernal / Bernaldo
 Catalán: Bernat / Bernard / Bernald
 Éuscaro: Bernardo / Bernart / Bernat / Beñat
 Francés: Bernart / Bernaut / Bernard
 Inglés: Barnie (hip.) / Bernie / Barnet / Barnard / Bernard
 Italiano: Bernardo
 Portugués: Bernal / Bernaldo / Bernardo

 Notas 

 Véxase tamén 
 Outros artigos 
 Lista de nomes masculinos en galego
 Lista de nomes masculinos galegos máis comúns
 Bernaldo de Italia
 Ligazóns externas 
 Guía de nomes galegos. Nomes masculinos Real Academia Galega

Categoría:Nomes masculinos de orixe xermánica
Categoría:Nomes masculinos galegos
Categoría:Nomes masculinos asturianos
Categoría:Nomes masculinos portugueses